CELEX: 62011CN0181
Language: el
Date: 2011-04-15 00:00:00
Title: Υπόθεση C-181/11 P: Αναίρεση που άσκησε στις 15 Απριλίου 2011 η Compañía Española de Tabaco en Rama, S.A. (Cetarsa) κατά της αποφάσεως που εξέδωσε το Γενικό Δικαστήριο (τέταρτο τμήμα) στις 3 Φεβρουαρίου 2011 στην υπόθεση T-33/05, Compañía Española de Tabaco en Rama, S.A. (Cetarsa) κατά Ευρωπαϊκής Επιτροπής

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/14
            
         Αναίρεση που άσκησε στις 15 Απριλίου 2011 η Compañía Española de Tabaco en Rama, S.A. (Cetarsa) κατά της αποφάσεως που εξέδωσε το Γενικό Δικαστήριο (τέταρτο τμήμα) στις 3 Φεβρουαρίου 2011 στην υπόθεση T-33/05, Compañía Española de Tabaco en Rama, S.A. (Cetarsa) κατά Ευρωπαϊκής Επιτροπής
   (Υπόθεση C-181/11 P)
   2011/C 186/24
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Compañía Española de Tabaco en Rama, S.A. (Cetarsa) (εκπρόσωποι: M. Araujo Boyd, J. Bunedía Sierra και Á. Givaja Sanz, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση
            
         
               —
            
            
               να ακυρώσει την απόφαση Ε(2004) 4030 τελικό της Επιτροπής, της 20ής Οκτωβρίου 2004, σχετικά με διαδικασία εφαρμογής του άρθρου 81[ΕΚ] (Υπόθεση COMP/C.38.238/B.2 — Ακατέργαστος καπνός — Ισπανία)
            
         
               —
            
            
               επικουρικώς, να μειώσει το ύψος του προστίμου το οποίο της επεβλήθη δυνάμει του άρθρου 3 της αναιρεσιβαλλόμενης αποφάσεως, καθορίζοντας στα 1 000 ευρώ το ύψος του νεοεπιβαλλόμενου προστίμου και, επικουρικώς, σε περίπτωση μη επιβολής του ιδίου προστίμου με εκείνο εις βάρος των παραγωγών, να καθορίσει το πρόστιμο στα 2 905 200 ευρώ, ποσόν το οποίο προκύπτει από την εφαρμογή της ελαφρυντικής περιστάσεως κατά ποσοστό 40 % επί του ανωτάτου ορίου ύψους 10 % του κύκλου εργασιών, και τούτο ανεξάρτητα από την εφαρμοσθείσα στην περίπτωση της Cetarsa μεταγενέστερη μείωση λόγω της συνεργασίας της κατά την έρευνα, όπως αναγνώρισε το Γενικό Δικαστήριο
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα ισχυρίζεται ότι η αναιρεσιβαλλόμενη απόφαση του Γενικού Δικαστηρίου πάσχει πλάνη περί το δίκαιο σε σχέση με τη νομική επίπτωση του εθνικού νομοθετικού πλαισίου επί της νομιμότητας της συμπεριφοράς της Cetarsa.
   Η αναιρεσείουσα ισχυρίζεται επίσης ότι το Γενικό Δικαστήριο υπέπεσε σε πλάνη παραποιώντας στοιχεία της ισχύουσας κατά τον χρόνο διαπράξεως της παραβάσεως εθνικής νομοθεσίας τα οποία και τo οδήγησαν, εσφαλμένως, στο να εκτιμήσει ότι η συμπεριφορά των επιχειρήσεων μεταποιήσεως ήταν περισσότερο βλαπτική από εκείνη των παραγωγών και ότι, με τις ενέργειές τους, οι επιχειρήσεις μεταποιήσεως υπερέβησαν τα επιτρεπόμενα από το νομοθετικό πλαίσιο όρια.
   Τέλος, η αναιρεσείουσα ισχυρίζεται ότι, σε αντίθεση με τις υπόλοιπες εμπλεκόμενες επιχειρήσεις, η μείωση δυνάμει της αβεβαιότητας την οποία προκάλεσε η εθνική νομοθεσία ουδεμία άσκησε επιρροή επί του υπολογισμού του επιβληθέντος στην Cetarsa προστίμου.